
	[bookmark: nev]PUSZTAI PÉTER
kertészmérnök
MSc, 1. félév
Kecskeméti Főiskola
Kertészeti Főiskolai Kar
	






Témavezető:
	Horváth Zsuzsanna
főiskolai adjunktus, KF KFK




A MARS Magyarország csongrád-bokrosi telephelyének dísznövény-felhasználása, hatásának és fejlesztési lehetőségeinek kutatása

A 21. században egyre nagyobb hangsúly helyeződik a környezetvédelemre, a meglévő zöldfelületek, növényanyagok minél optimálisabb fenntartására, bővítésére, és ezek azon hatására, mely a munkatársak munkahelyi testi-lelki állapotát pozitív irányba befolyásolják, miáltal nő az adott vállalatot jellemző elkötelezettségi szint. Dolgozatom megírásához az Európai Unió legnagyobb - a MARS vállalatcsoporton belüli - "mintaszerű" gyárát választottam ki, hogy bemutassak egy olyan iparterületet, mely kertészeti értelemben is követendő példaként állhat az összes hazai telephely előtt. A bel- és kültér alkalmazott dísznövényeinek összeírását és rendszerezését követően kérdőíves felmérést végeztem a munkatársak körében. A megkérdezés során arra kerestem a választ, mennyiben játszik szerepet a dísznövény-használat a kollégák rekreációjában és elkötelezettségében, illetve milyen hatással lenne rájuk a növényzet teljes hiánya. A felmérés alatt válaszokat kaptam, mennyire elégedettek a meglévő növényzet mennyiségével, milyen típusú növényekből látnának szívesen többet.



